USS Porter (TB-6)

USS Porter (runkonumero TB-6) oli Yhdysvaltain laivaston vuonna 1896 vesille laskettu Porter-luokan torpedovene.

Valmistus 

Alus tilattiin Herreshoff Manufacturing Companyltä Bristolista Rhose Islandilta, missä köli laskettiin helmikuussa 1896. Alus laskettiin vesille 9. syyskuuta 1896 kumminaan neiti Agnes M. Herreshoff ja otettiin palvelukseen 20. helmikuuta 1897 Newportissa Rhode Islandilla päällikkönään luutnantti John Charles Fremont.

Palvelus 
Alus lähti 27. helmikuuta 1897 Washington D.C.:hen tarkastettavaksi ja oli 16.-20. maaliskuuta New Yorkissa merenkulkutoimiston päällikön () tutkittavana. Alus oli New Londonin ja Newportin välisellä merialueella, kunnes vieraili 15. heinäkuuta - 3. lokakuuta New Yorkissa ennen siirtymistä talveksi Charlestoniin. Se oli eteläisellä merialueella, kunnes alus lähti 8. joulukuuta Key Westiin, missä se oli 1.-22. tammikuuta 1898.

Alus saapui 26. tammikuuta vierailulle Mobileen, mutta se käskettiin palaamaan 6. maaliskuuta Key Westiin Kuuban tilanteen kiristyessä. Yhdysvaltain julistaessa sodan Espanjalle alus partioi Key Westin ja Dry Tortugasin rannikolla, mistä se palasi 22. maaliskuuta Key Westiin huollettavaksi.

Alus lähti 22. huhtikuuta Key Westistä Pohjois-Atlantin laivaston mukana saartamaan Kuuban pohjoisrannikon satamia. Aluksen miehistö valtasi 23.-24. huhtikuuta espanjalaiset kuunarit Sofian ja Matildan. Tankattuaan 2.-7. toukokuuta Key Westissä alus palasi Kuuban saartoon Cape Haitienin edustalle, missä se valvoi Cerveran komentamaa Espanjan laivastoa. Alus osallistui 12.-13. toukokuuta kolmituntiseen San Juanin ampumiseen yhdeksän kontra-amiraali W. T. Sampsonin laivueen aluksen kanssa. Alus ampui USS Detroitin kanssa läheltä tykkipattereita vaurioitumatta.

Alus palasi 13.-14. toukokuuta saartamaan Hispaniolan pohjoisrannikkoa Santo Domingon Samananlahden ja Haitin Porto Platan välisellä alueella. Käväistyään Key Westissä ja Mobilessa 18.-25. toukokuuta alus liittyi 1. kesäkuuta Santiago de Cuban edustalla kommodori Schleyn laivueeseen, missä se oli 11. kesäkuuta saakka. Alus joutui 7. kesäkuuta tykkituleen tuhotessaan rannikkopatteria, mutta ei kärsinyt vaurioita. Se tuki 11.-17. kesäkuuta merijalkaväen maihinnousua Guantanamo Bayhin. Alus oli 17. kesäkuuta Santiagon edustalla, missä se oli uudelleen 21.-22. kesäkuuta ampuessan Socapan patteria Daiquirin maihinnousussa. Alus partioi Guantanamon edustalla, kunnes se lähti 9. heinäkuuta Key Westin kautta New Yorkiin.

Saavuttuaan 19. heinäkuuta New Yorkin laivaston telakalle alus poistettiin palveluksesta 5. marraskuuta. Alus palautettiin palvelukseen 10. lokakuuta 1899 New Yorkissa ja sijoitettiin koululaivaksi, jolla koulutettiin Newportin, Norfolkin ja Annapolisin palomiehiä. Alus poistettiin palveluksesta 21. joulukuuta 1900 ja siirrettiin reserviin Norfolkissa loppuvuodesta 1901 sijoitettuna reservin torpedolaivueeseen, missä se oli vuoden 1907 loppuun.

Alus palautettiin 31. tammikuuta 1908 palvelukseen Norfolkissa ja määrättiin 21. helmikuuta Pensacolaan. 3. torpedolaivueen lippulaivana alus johti 4. maaliskuuta - 22. huhtikuuta St. Joseph Bayssä  torpedojen laukaisua. Alus saattoi kuvernööri De Witt Clintonin ruumista kuljettaneen aluksen saattajana New Yorkin saatamassa 29. toukokuuta. Se palasi 1. heinäkuuta Norfolkiin reservitorpedolaivueeseen.

Alus palautettiin 14. toukokuuta 1909 Charlestonissa palvelukseen. Aluksen päällikkönä oli luutnantti Harold R. Stark, kun alus liitettiin Atlantin torpedolaivueen 3. divisioonaan. Alus lähti 10. kesäkuuta laivaston mukana Provincetowniin merisotaharjoitukseen, joka päättyi 5. elokuuta. Alus lähti 28. elokuuta Hampton Roadsiin ja eteläiselle harjoitusalueelle, kunnes se liittyi laivastoon New Yorkissa Hudson-Fulton juhliin 1.-10. lokakuuta. Alus siirrettiin 14. marraskuuta reservitorpedolaivueeseen Charlestonissa, missä se oli lokakuuhun 1911 saakka.

Alus lähti 30. lokakuuta 1911 New Yorkiin presidentti Theodore Rooseveltin laivastokatselmukseen, joka järjestettiin 2. marraskuuta. Presidentti oli määrännyt liikekannallepanon tarkastaakseen laivaston valmiuden ja tarkastaakseen sen kyvyn toimintaan. Katselmuksen päätyttyä alus palasi reservitorpedolaivueeseen Philadelphiaan. Alus asetettiin liikekannalle lokakuussa 1912 toiseen New Yorkissa järjestettyyn laivastokatselmukseen, jonka presidentti tarkasti 15. lokakuuta.

Porter poistettiin 6. marraskuuta 1912 alusluettelosta ja myytiin 30. joulukuuta Andrew Olsenille New Yorkiin.

Lähteet

Viitteet 

Porter-luokan torpedoveneet
Yhdysvaltalaiset Espanjan–Yhdysvaltain sodan sotalaivat